U G. C. B. SURINGAR 



magistram habeamus in omni artis nostrae ministerio , nisi illius in morbis 

 sanandis opera imitari et iuvarc studeamus, metus est, ne pleraque nostra 

 molimina omni successu careant. In morbis quippe plerisque ipsa natura 

 iudicat, quid a medico, qui auxilium allaturus sit, fieri oporteat. In his 

 iiutem indicationibus , quo nomine naturae monita insignire solemus, prirna 

 Praxeos fnndamenta contineri, ita ut, iisdem detectis, remedia facillime 

 depromantur ex medicinae penu, post Sydenhamum recte monuit Italus 

 medicus, quern in naturae studio excelluisse scimus, Georgius Baglivius. 

 Ipsorum denique remediorum notitiam prorsus empiricam esse, solis obser- 

 vationibus et experimentis superstructam , adeo clarum et manifestum est , 

 ut neque meo ad rem oomprobandam, neque aliorum testimonio opus 

 esse videatur. 



Fateor A. A. H. H. , non nisi obiter a me perlustrata esse tenuique 

 penicillo adumbrata praecipua disciplinarum genera, quae coniunctae sta- 

 dium medicum in hoc terrarum orbe absolvunt. At vel sic tamen, si 

 recte video, luculenter constare potuit, hoc commune esse earum ingenium, 

 ut nee in iisdem explorandis et cognoscendis , neque in praeceptis, quae 

 continent, exsequendis proficere possimus sine accurato naturae studio. 

 Unde intelligimus , quo iure dixerit , quern modo memoravi , Baglivius : 

 Ars medica tota est in observationibus. 



Experientia igitur, observationibus et experiments diligenter factis super- 

 structa, firrnissimuiu omnis scientiae et artis medicae fundamentum est. 

 Quanto autem magis observandi artem calleat medicus et in natura inter- 

 roganda sit exercitatus, ad tanto maius perveniet doctrinae, eiusque ger- 

 manae et salutaris, fastigium, tanto praestantior fieri poterit artifex, non 

 solum ad faciendam, sed etiam ad promovendam artem idoneus. 



In utrisque illis, quibus experientia medica comparatur, praesidiis qualis 

 sit et quanta vis ad detegendam veritatem, vix satis potest declarari. 

 Licet enim in rebus , quae tarn ad hominis , quam ad universae naturae 

 organismum pertinent, explorandis principem locum teneat observatio, in 

 huius tamen complementum utiliter saepissime adhibentur experimenta. 

 Quemadmodum quippe hominum ingenia melius subinde cognoscuntur in 

 animi commotione, quam in placido vitae cursu, sic etiam pro naturae 

 sua sponte loquentis voce, interdurn audire praestat eiusdem interrogatae 



